พิจักขณา วงศารัตนศิลป์

พิจักขณา วงศารัตนศิลป์ (เกิด 30 สิงหาคม พ.ศ. 2534) ชื่อเล่น น้ำตาล เป็นนักแสดงและนางแบบชาวไทย สังกัดบรอดคาซท์ ไทย เทเลวิชั่นและสถานีวิทยุโทรทัศน์ไทยทีวีสีช่อง 3 มีชื่อเสียงจากการเป็นเน็ตไอดอล และการแสดงนำในละครเรื่อง มัจจุราชสีน้ำผึ้ง เมื่อ พ.ศ. 2556 ซึ่งเป็นผลงานละครเรื่องแรกของเธอ

**ประวัติ**
พิจักขณาเกิดที่จังหวัดแพร่ บิดาเป็นข้าราชการตำรวจ มารดาเป็นข้าราชการเช่นกัน มีน้องชายหนึ่งคน อายุห่างกันหกปี
พิจักขณาสำเร็จการศึกษา​ระดับมัธยมศึกษาตอนปลายจาก โรงเรียนม่วงไข่พิทยาคม จังหวัดแพร่​ ระหว่างนั้นเคยแต่งนิยาย แต่เลิกไปก่อนจะเสร็จสิ้น เธอได้ศึกษา​ต่อระดับปริญญาตรี​ที่ คณะศึกษาศาสตร์ มหาวิทยาลัยเชียงใหม่ เพราะต้องการเป็นข้าราชการครูตามอย่างบิดามารดาที่เป็นข้าราชการ
ขณะเป็นนักศึกษาปี 1 ของมหาวิทยาลัยเชียงใหม่​นั้น ได้ประกวดเป็นดาวและผู้นำเชียร์ของมหาวิทยาลัย และได้รับรางวัลเกี่ยวกับความงามหลายรางวัล ซึ่งรวมถึง รางวัลขวัญใจมหาชนในการประกวดมิสซีเอ็มยูลีก (Miss CMU League) รางวัลสาวหน้าใสของนิติพลคลินิก และรางวัลเพียวริคุไอดอล ต่อมา บุคคลซึ่งภายหลังได้เป็นผู้จัดการส่วนตัวของเธอมาพบเข้า จึงชักชวนมาถ่ายแบบและโฆษณาโทรทัศน์หลายรายการซึ่งทำให้เธอเป็นที่จดจำ เช่น น้ำดื่มคริสตัล น้ำยาระงับกลิ่นกายเรโซน่า และบ้านพักอาศัยในเครือพร็อปเพอร์ตีเพอร์เฟกต์
ใน พ.ศ. 2555 อรุโณชา ภาณุพันธุ์ ผู้บริหารบริษัทบรอดคาซท์ ไทย เทเลวิชั่น เลือกเธอให้แสดงเป็น "รจนาไฉน" นางเอกในละครโทรทัศน์เรื่อง มัจจุราชสีน้ำผึ้ง​ แทนทักษอร ภักดิ์สุขเจริญ ที่ขอถอนตัวออกไปเนื่องจากเพิ่งสมรสกับสงกรานต์ เตชะณรงค์ และละครต้องถ่ายทำในต่างจังหวัด คือ จังหวัดเชียงราย​และจังหวัดเชียงใหม่​ เธอจึงเป็นนักแสดงที่ได้รับบทนำทันทีที่เล่นละครเป็นครั้งแรก และเพื่อประโยชน์ในการประกอบอาชีพนักแสดง เธอจึงลาออกจากมหาวิทยาลัยเชียงใหม่ มาศึกษายังสาขาวิชานิเทศศาสตร์ คณะวิทยาการจัดการ มหาวิทยาลัยราชภัฏสวนสุนันทา แต่เนื่องจากเวลาเรียนไม่เพียงพอ จึงย้ายไปยังสาขาวิชาการภาพยนตร์และวีดิทัศน์ คณะนิเทศศาสตร์ มหาวิทยาลัยรังสิต เมื่อกลางปี 2556 มหาวิทยาลัยรังสิต​ให้ทุนความสามารถพิเศษ (ด้านศิลปิน)
ชีวิตส่วนตัว- น้ำตาล พิจักขณา​กำลังคบหาดูใจอยู่กับพาทิศ พิสิฐกุล

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

**ซีรีส์**

**ละครสั้น === 

**ภาพยนตร์**

**ภาพยนตร์​สั้น**

**เพลง**
 เพลง "หัวใจครึ่งดวง" – รวมศิลปิน (เพลงประกอบละคร The Cupids บริษัทรักอุตลุด)- เพลง "คนเดียวในหัวใจ" -​ (Cover) (เพลงประกอบละคร มือปราบมหาอุตม์)- เพลง "เพลงรัก" - (Cover) ft.จา พชร

**มิวสิกวิดีโอ**
 เพลง ฉันไม่ใช่หรือใครเปลี่ยน - เต้น นรารักษ์- เพลง หัวใจมีสายเรียกซ้อน - นนท์ ธนนท์ & Friends Special Project- เพลง อยู่กับความคิดถึง - แหนม รณเดช

**คอนเสิร์ต​**
 2557 – Give me 5- 2560 – Love Is In the Air: Channel 3 Charity Concert- 2560 – Namtarn Fan Meeting 2017- 2566 – Namtarn Fan Meeting 2023- 2566 – พรหมลิขิต Fanmeet​ing จะชาตินี้ชาติไหน หัวใจคือเธอ

**โฆษณา**
 Crystal - Cockpit - Rexona - Scotch Puree - MK - OMO Plus - Nescafe Brown & Creamy 3 in 1 - Pond's - 7-Eleven- Birdy 3in1 0%

**รางวัล**

**อ้างอิง**

**แหล่งข้อมูลอื่น**
name=p_namtarn
*p_namtarn- p_namtarn- p_namtarn
*p_namtarn- p_namtarn ที่ยูทูบ​
หมวดหมู่:เน็ตไอดอล
หมวดหมู่:นักแสดงหญิงชาวไทย
หมวดหมู่:นักแสดงสังกัดช่อง 3
หมวดหมู่:นักแสดงชาวไทย
หมวดหมู่:นางแบบไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:พุทธศาสนิกชนชาวไทย
หมวดหมู่:บุคคลจากคณะศึกษาศาสตร์ มหาวิทยาลัยเชียงใหม่
หมวดหมู่:บุคคลจากจังหวัดแพร่
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต​
หมวดหมู่:บุคคลจากคณะวิทยาการจัดการ มหาวิทยาลัยราชภัฏสวนสุนันทา